**Javna ustanova Nacionalni park Plitvička jezera**, Josipa Jovića 19, 53231 Plitvička Jezera, OIB: 91109303119, koju zastupa ravnatelj Tomislav Kovačević (dalje u tekstu: Davatelj koncesijskog odobrenja), s jedne strane

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** (dalje u tekstu: Ovlaštenik), s druge strane

zajedno u tekstu: Ugovorne strane

zaključili su sljedeći

**UGOVOR O KONCESIJSKOM ODOBRENJU**

**I. TEMELJNE ODREDBE**

Članak 1.

Ugovorne strane suglasne su da se ovim Ugovorom uređuju njihovi međusobni odnosi u obavljanju dopuštene djelatnosti na području Nacionalnog parka Plitvička jezera.

Ugovorne strane suglasne su da su temelj za sklapanje ovog Ugovora Odluka Upravnog vijeća Javne ustanove Nacionalni park Plitvička jezera o davanju koncesijskog odobrenja za obavljanje djelatnosti parkiranja – parkiranje na dopuštenim mjestima u svrhu obavljanja usluge autotaksi prijevoza, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. godine kojom je Javna ustanova Nacionalni park Plitvička jezera dodijelila koncesijsko odobrenju Ovlašteniku, odredbe Zakona o zaštiti prirode („Narodne novine“, broj 80/13, 15/18, 14/19 i 127/19) i pozitivni podzakonski propisi iz područja zaštite prirode.

Na Ugovor se primjenjuju odredbe Zakona o zaštiti prirode („Narodne novine“, broj 80/13, 15/18, 14/19 i 127/19), te drugih podzakonskih akata čije je poštivanje u obavljanju gospodarske djelatnosti na ovom zaštićenom području od primarne važnosti za zaštitu njegove sveukupne biološke i krajobrazne raznolikosti, Zakona o prijevozu u cestovnom prometu („Narodne novine“, broj 41/18, 98/19, 30/21 i 114/22) i drugih podzakonskih akata koji uređuju predmetnu djelatnost, te ostalih zakonskih propisa.

**II. OBAVLJANJE DJELATNOSTI I PREDMET KONCESIJSKOG ODOBRENJA**

Članak 2.

Ovim Ugovorom Davatelj koncesijskog odobrenja daje koncesijsko odobrenje Ovlašteniku za obavljanje djelatnosti na zaštićenom dijelu prirode – parkiranje – parkiranje na dopuštenim mjestima u svrhu obavljanja usluge autotaksi prijevoza i to na lokaciji: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koncesijsko odobrenje daje se na rok od jedne godine, počevši od \_\_\_\_\_\_\_\_\_\_\_\_\_\_\_\_\_\_\_\_\_. godine i zaključno sa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. godine.

Članak 3.

Ovlaštenik koncesijskog odobrenja mora ispunjavati uvjete za obavljanje predmetne djelatnosti u smislu Zakona o zaštiti prirode, Zakona o prijevozu u cestovnom prometu, te ostalih propisa kojim je ista regulirana.

Članak 4.

Davatelj koncesijskog odobrenja utvrđuje, a Ovlaštenik koncesijskog odobrenja se obvezuje radi ostvarivanja zaštite područja djelatnost obavljati uz sljedeće uvjete zaštite prirode:

1. Djelatnost koju obavlja na području Nacionalnog parka Plitvička jezera ne smije negativno utjecati na zaštićeno područje.

2. Ne smije se bukom remetiti postojeći mir.

3. Ovlaštenik koncesijskog odobrenja mora sukladno posebnom propisu koji regulira obavljanje predmetne djelatnosti ishoditi potrebne akte, te poštivati i druge odredbe posebnih propisa.

4. Obavljanje djelatnosti mora se provoditi na način da se ne ometaju aktivnosti drugih korisnika i posjetitelja, kao ni pristup i parkiranje automobila i autobusa koji dovoze posjetitelje.

5. Ovlaštenik koncesijskog odobrenja dužan je pridržavati se odredbi Zakona o zaštiti prirode i ostalih podzakonskih akata te uputa ovlaštene službene osobe Javne ustanove Nacionalni park Plitvička jezera.

6. Ovlaštenik ne smije isticati reklamne oglase na parkirnom mjestu.

7. Ovlaštenih je dužan koristiti parkirno mjesto na način utvrđen ovim Ugovorom te ne smije koristiti za parkiranje površine koje nisu za to predviđene.

8. Štetu izazvanu nedopuštenim radnjama i zahvatima od strane Ovlaštenika, u cijelosti snosi Ovlaštenik.

9. Ovlaštenik se obvezuje obavljati djelatnost uredno, savjesno i odgovorno, pažnjom dobrog stručnjaka, po najvišim profesionalnim standardima, u skladu s pozitivnim zakonskim propisima.

10. Ovlaštenik je dužan čuvati ugled Nacionalnog parka Plitvička jezera te naglašavati njegov značaj i ulogu javne ustanove u zaštiti prirode.

11. Ovlaštenik posebno ne smije:

* remetiti bukom ili svjetlosnim zagađenjem postojeći noćni mir područja;
* skladištiti ili odlagati zalihe hrane i pića ili ambalaže na otvorenim ili vidljivim prostorima;
* ispuštati tekućine i upotrebljavati kemijska i druga sredstava kojima se može ugroziti postojanost biljnog i životinjskog svijeta;
* na bilo koji način uništavati okoliš.

12. Nadzor nad obavljanjem zaštite prirode obavlja Služba zaštite, održavanja, očuvanja, promicanja i korištenja Nacionalnog parka Plitvička jezera.

Članak 5.

Za obavljanje djelatnosti iz članka 2. ovog Ugovora Davatelj koncesijskog odobrenja dužan je omogućiti Ovlašteniku koncesijskog odobrenja korištenje prostora koji je predmet ovog Ugovora u roku od 30 dana.

Članak 6.

Predmet ovog koncesijskog odobrenja nije moguće ni pod kojim uvjetima prenijeti na drugu pravnu osobu, te Ovlaštenik koncesijskog odobrenja nema pravo sklopiti ugovor o koncesijskom odobrenju s trećom osobom.

Članak 7.

Za obavljanje djelatnosti iz članka 2. ovog Ugovora Ovlaštenik koncesijskog odobrenja se obvezuje Davatelju koncesijskog odobrenja platiti naknadu za koncesijsko odobrenje u iznosu od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ godišnje bez PDV-a (s PDV-om u iznosu od \_\_\_\_\_\_\_\_\_ eura).

Naknadu za koncesijsko odobrenje iz prednjeg stavka Ovlaštenik koncesijskog odobrenja obvezuje se platiti na račun broj IBAN: HR8923900011101336657. Ovlaštenik se obvezuje plaćanje izvršiti jednokratno sukladno izdanom računu od strane Davatelja koncesijskog odobrenja, najkasnije do \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. godine.

Članak 8.

Pri potpisu ovog Ugovora, Ovlaštenik koncesijskog odobrenja obvezuje se uručiti Davatelju koncesijskog odobrenja jamstvo za uredno ispunjenje ugovora za slučaj povrede ugovornih obveza te kao jamstvo za zaštitu prirode u obliku zadužnice ovjerene kod javnog bilježnika.

Jamstvo za uredno ispunjenje ugovora daje se na iznos od 1.000,00 eura.

**III. RASKID I PRESTANAK VAŽENJA UGOVORA**

Članak 9.

Ugovor o koncesijskom odobrenju prestaje važiti:

* ako ovlaštenik koncesijskog odobrenja ne dostavi jamstvo za uredno izvršenje ugovora sukladno članku 8. ovog Ugovora;
* istekom vremena na koje je koncesijsko odobrenje dodijeljeno;
* smrću, odnosno prestankom pravne osobe Ovlaštenika koncesijskog odobrenja ako se prava i obveze iz ugovora ne prenesu na nasljednika, odnosno pravnog slijednika
* ako je Ovlašteniku koncesijskog odobrenja pravomoćnom odlukom suda ili upravnoga tijela zabranjeno obavljanje djelatnosti
* ako nastanu razlozi, promjenom režima zaštite područja na kojem je izdano koncesijsko odobrenje koji sprječavaju dodjeljivanje, odnosno korištenje koncesije na tom području,
* sporazumom Ugovornih strana.

Članak 10.

Ugovor o koncesijskom odobrenju može se jednostrano raskinuti prije isteka vremena na koji je zaključen:

* ako Ovlaštenik koncesijskog odobrenja uredno ne plati naknadu za koncesijsko odobrenje sukladno članku 7. ovog Ugovora;
* ako Ovlaštenik koncesijskog odobrenja ne pruža usluge prema standardima kvalitete za odnosno usluge kako su utvrđeni ugovorom, posebnim zakonom i drugim propisima;
* ako Ovlaštenik koncesijskog odobrenja svojom krivnjom ne započne s provedbom ugovora ili njegovog dijela u ugovorenom roku;
* ako Ovlaštenik koncesijskog odobrenja obavlja i druge radnje u suprotnosti s ugovorom ili propušta obaviti dužne radnje utvrđene ovim ugovorom;
* ako Ovlaštenik koncesijskog odobrenja prenese na treću osobu svoja prava iz ovog ugovora.

Prije jednostranog raskida ugovora Davatelj koncesijskog odobrenja mora prethodno pisanim putem upozoriti ovlaštenika koncesijskog odobrenja o takvoj svojoj namjeri, te odrediti mu primjereni rok za otklanjanje razloga za raskid ugovora i za izjašnjavanje o tim razlozima.

Ako Ovlaštenik koncesijskog odobrenja ne otkloni razloge za raskid ugovora u roku iz stavka 2. ovoga članka, Davatelj koncesijskog odobrenja raskinut će ugovor.

Zbog neispunjenja obveza Davatelja koncesijskog odobrenja iz ovog Ugovora, ovlaštenik koncesijskog odobrenja može jednostavno raskinuti ovaj Ugovor.

Članak 11.

Ugovorne strane utvrđuju da Odjel nadzora, zaštite i čuvanja Nacionalnog parka Davatelja koncesijskog odobrenja vrši kontrolu i nadzor nad provođenjem odredaba ovog Ugovora i da će navedeni Odjel zabraniti sve djelatnosti koje nisu u skladu s ovim Ugovorom i pozitivnim propisima.

**IV. PRIJELAZNE I ZAVRŠNE ODREDBE**

Članak 12.

Sastavni dijelovi ovog Ugovora su:

- Ponuda ponuditelja/Ovlaštenika

- Javni poziv sa svim prilozima

Članak 13.

Davatelj koncesijskog odobrenja odriče se svake odgovornosti u slučaju nastanka materijalne ili nematerijalne štete koju Ovlaštenik koncesijskog odobrenja prouzroči trećim osobama u obavljanju svoje djelatnosti za koju je zaključen ovaj Ugovor, kao i u slučaju nastanka materijalne ili nematerijalne štete Ovlašteniku koncesijskog odobrenja, osim u slučaju kada je on sam odgovoran za kršenje zakonskih obveza ili obveza iz ovog Ugovora.

Davatelj koncesijskog odobrenja zadržava pravo izmjene ovog Ugovora sukladno izmjenama zakonskih i podzakonskih akata te Odluci Upravnog vijeća Javne ustanove Nacionalni park Plitvička jezera.

Članak 14.

Na sva pitanja koja nisu regulirana odredbama ovog Ugovora i Javnog poziva, a imaju utjecaja na provedbu Ugovora primjenjivat će se odredbe Zakona o zaštiti prirode, Pravilnika o koncesijskim odobrenjima u zaštićenim područjima te drugih relevantnih važećih zakonskih i podzakonskih propisa.

Članak 15.

Ugovorne strane suglasne su da će sve eventualne sporove iz ovog Ugovora rješavati sporazumno, a u slučaju kada to ne bude moguće, ugovaraju nadležnost stvarno i mjesno nadležnog suda prema sjedištu Davatelja koncesijskog odobrenja.

Članak 16.

Ovaj Ugovor je sastavljen od četiri (4) istovjetna primjerka, od kojih po dva (2) primjerka zadržava svaka Ugovorna strana.

Članak 17.

U znak prihvata svih prava i obveza iz ovog Ugovora, Ugovorne strane ga vlastoručno potpisuju.

|  |  |
| --- | --- |
| **ZA OVLAŠTENIKA:**  Datum i mjesto: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **ZA DAVATELJA KONCESIJSKOG ODOBRENJA**  **Ravnatelj**  Tomislav Kovačević  Plitvička Jezera, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  KLASA:  URBROJ: |